Áhrifavaldurinn Alyse Parker byrjaði nú fyrir skömmu að borða aftur kjöt eftir að hafa verið grænkeri ( e. vegan ) í fjögur og hálft ár . Parker naut mikils fylgis á samfélagsmiðlum út á grænkeralífsstíl sinn þar sem hún deildi ráðum og uppskriftum með fylgjendum sínum á bæði Instagram og YouTube . Hún var með rúmlega 800 þúsund fylgjendur á Instagram en nú eru fylgjendurnir hins vegar aðeins rétt rúmlega 200 þúsund . Ástæðan er sú að Parker ákvað að taka áskorun og borða bara dýraafurðir í 30 daga . Í færslu á Instagram segist hún vera einstaklega gefin fyrir að taka áskorunum en hún hefur meðal annars prófað að sleppa svitalyktareyði í heilt ár , ekki notað notað sjampó í 30 daga og ekki notað samfélagsmiðla í 30 daga . Parker er hætt að vera grænkeri . skjáskot / Instagram Þessi nýjasta áskorun hennar hefur vakið mikla reiði í athugasemdakerfinu á Instagraminu hennar og fylgjendur horfið á braut . Hún ákvað að taka þessari áskorun til að bæta heilsu sína en hún segist ekki hafa verið nógu heilsuhraust um nokkurn tíma . Parker segir að nokkrir vinir hennar og kunningjar hafi ákveðið að fara þessa leið til þess að bæta heilsuna . Árangur lét ekki á sér standa hjá mörgum þeirra og því hafi hún verið sannfærð . Parker segir í færslunni að það hafi verið erfitt fyrir sig að taka þetta skref , bæði vegna þeirrar ímyndar sem hún hafði byggt upp á samfélagsmiðlum og vegna sjálfsmyndar sinnar . Hún hafi nú um nokkurt skeið reynt að uppgötva sjálfa sig og skilgreina sig án þess að byggja það á mataræði sínu . Dýraafurðamataræðið sé hluti af því að sleppa tökunum .